Juro Frano

Juro Frano, teke: Juro Frahnow, nim. Georg Frahnow (roź. 5. septembra 1937 w DrjenowjeAndrea Hilscher, Der lachende Prediger, Lausitzer Rundschau, wum. 13. januara 2016, Wittenberge) jo był dolnoserbski prjatkaŕ, dušepastyŕ, pśełožowaŕ a kulturny procowaŕ.

Juro Frano jo se naroźił w Drjenowje ako najmłodše, šeste góle w burskej familiji. Jo źěłał ako prjatkaŕ w Złem Komorowje (1973-1986), Wittenbergu (1986-1991) a w Picnju a wokolinje (1991-1992). 

W lětach 1994-1999 jo wón był cłonk Rady za nastupnosći SerbowHarald Kóńcak,  26 lět jo Serbska rada w Bramborskem parlamenśe, Nowy Casnik, 17.12.2020.. 

Wón jo jaden ze załožarjow serbskego towaristwa Ponaschemu (gromaźe z Uwe Gutšmidtom z Bórkow, fararjom Klausom Lischewskym, Siegfriedom Ramotom a Hannesom Kellom)Gregor Wieczorek, Lubosć jo wažnjejša nježli kazń, Nowy Casnik, 17.06.2014. Wón jo sobu źěłał w cerkwinej źěłowej kupce Serbska namša, teke za Spěchowańske towaristwo za serbsku rěc w cerkwi. W ramiku projekta GENIE Juro Frano jo hundert rozgronow pśewjadł z maminorěcnymi Serbami a jo to nagrawał.

Pśestajił jo do serbskeje rěcy 29 kjarližow.

Staršy bratš Jura Frana jo prjatkaŕ Johannes Frano z Drjenowa. Syn Jura, Fred Frano, jo teke prjatkaŕ Sedleński rum: nowe rozsudy, Nowy Casnik, 13.03.2016.

 Publikacije 
2008 - Krowkarje smy byli; Ak som byl mały, som pasł tu śibu, [w:] Ze žywjenja na lanźe: pratyjarje wulicuju, BudyšynWopśimjeśe toś tych knigłow.

 Nožki 

 Wótkaze 
 Adelheid Dawmowa, Mjazy sorabistami jo wón był „geheimtip“, Nowy Casnik, 07.11.2012
 Gregor Wieczorek, Gaž ja tu drogu njewěm, ty wěš ju derje. Wó hundert luźi jo pśewóźiło prjatkarja Jura Frana k slědnemu wótpócynku, Nowy Casnik, 02.02.2016
 Mirjam Petermann, >>… ich wollte es nicht wahrhaben<<, http://www.mitteldeutsche-kirchenzeitungen.de
 Siegfried Malk, Wósobinske spomjeśe na serbskego dušepastyrja. Juro Frano – mój njezabydnjony serbski pśijaśel, Nowy Wósadnik, jatšy 2016, b. 5

Kategorija:Roź. 1937
Kategorija:Wum. 2016
Kategorija:Wósoba (Dolna Łužyca)
Kategorija:Serb
Kategorija:Prjatkaŕ
Kategorija:Pśełožowaŕ
Kategorija:Muž